NÕUKOGU OTSUS,

22. november 2004,

mis käsitleb Euroopa Ühenduse ning Bosnia ja Hertsegoviina vahelise Bosnia ja Hertsegoviina ühenduse programmides osalemise, üldpõhimõtteid käsitleva raamlepingu allakirjutamist

(2005/518/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 13, 71, 80, 95, 127, 137, 149, 150, 151, 152, 153, 157, 166, 175, 280 ja 308, koostoimes artikli 300 lõike 2 esimese lõigu teise lausega,

võttes arvesse komisjoni ettepanekut

ning arvestades järgmist:

ON TEINUD JÄRGMISE OTSUSE:

Ainus artikkel

Nõukogu eesistujal on õigus määrata isik, kes on volitatud Euroopa Ühenduse nimel alla kirjutama Euroopa Ühenduse ning Bosnia ja Hertsegoviina vahelisele raamlepingule, millega sätestatakse üldpõhimõtted Bosnia ja Hertsegoviina osalemiseks ühenduse programmides, tingimusel et see sõlmitakse hilisemal kuupäeval.

Euroopa Ühenduse ning Bosnia ja Hertsegoviina vaheline Bosnia ja Hertsegoviina ühenduse programmides osalemise üldpõhimõtteid käsitlev

RAAMLEPING

EUROOPA ÜHENDUS (edaspidi “ühendus”)

ühelt poolt ning

BOSNIA JA HERTSEGOVIINA

teiselt poolt,

mõlemad koos edaspidi “lepinguosalised”,

ARVESTADES JÄRGMIST:

ON KOKKU LEPPINUD JÄRGMISES:

Artikkel 1

Bosnia ja Hertsegoviina võib osaleda järgmistes ühenduse programmides.

Artikkel 2

Bosnia ja Hertsegoviina toetab rahaliselt Euroopa Liidu üldeelarvet vastavalt oma osalusele eriprogrammides.

Artikkel 3

Bosnia ja Hertsegoviina esindajad võivad osaleda vaatlejatena ning Bosnia ja Hertsegoviinat puudutavates küsimustes sellistes korralduskomiteedes, mis teostavad järelevalvet programmide üle, mida Bosnia ja Hertsegoviina rahaliselt toetab.

Artikkel 4

Bosnia ja Hertsegoviina osalejate esitatud projektide ja algatuste suhtes kohaldatakse võimaluse korral samasuguseid kõnealuste programmidega seotud tingimusi, eeskirju ja menetlusi, mida kohaldatakse liikmesriikide suhtes.

Artikkel 5

Bosnia ja Hertsegoviina osalemisega seotud eritingimused, eelkõige makstav rahaline toetus määratakse iga konkreetse programmi puhul kindlaks ühenduse nimel tegutseva komisjoni ning Bosnia ja Hertsegoviina vahelise kokkuleppega vastastikuse mõistmise memorandumi vormis.

Kui Bosnia ja Hertsegoviina taotleb ühenduselt välisabi vastavalt nõukogu 5. detsembri 2000. aasta määrusele (EÜ) nr 2666/2000, mida on muudetud nõukogu 10. detsembri 2001. aasta määrusega (EÜ) nr 2415/2001, milles käsitletakse Albaania, Bosnia ja Hertsegoviina, Horvaatia, Jugoslaavia Liitvabariigi ning endise Jugoslaavia Makedoonia Vabariigile abistamist, või vastavalt mõnele muule sarnasele määrusele, mis võidakse tulevikus vastu võtta ning millega nähakse ette ühenduse välisabi andmine Bosniale ja Hertsegoviinale, määratakse Bosnia ja Hertsegoviina poolt ühenduse abi kasutamise tingimused kindlaks rahastamislepinguga.

Artikkel 6

Vastavalt ühenduse finantsmäärusele nähakse vastastikuse mõistmise memorandumiga ette finantskontrollid või auditid, mida teostavad Euroopa Komisjon, Euroopa Pettustevastane Amet ja Euroopa Ühenduste Kontrollikoda või mida teostatakse nende järelevalve all.

Luuakse üksikasjalikud finantskontrolli ja auditi, haldusmeetmete, karistuste ja tagasinõudmise eeskirjad, mis võimaldavad anda Euroopa Komisjonile, Euroopa Pettustevastasele Ametile ja kontrollikojale volitused, mis on samaväärsed nende volitustega seoses ühenduses asuvate abi saajate või tööettevõtjatega.

Artikkel 7

Käesolevat lepingut kohaldatakse määramata aja jooksul.

Kumbki lepinguosaline võib käesoleva lepingu denonsseerida, teatades sellest kirjalikult teisele lepinguosalisele. Käesolev leping kaotab kehtivuse kuue kuu möödumisel sellise teatamise kuupäevast.

Artikkel 8

Hiljemalt kolm aastat pärast käesoleva kokkuleppe jõustumise kuupäeva ja seejärel iga kolme aasta järel võivad mõlemad lepinguosalised käesoleva lepingu rakendamise läbi vaadata, võttes aluseks Bosnia ja Hertsegoviina tegeliku osavõtu ühest või enamast ühenduse programmist.

Artikkel 9

Käesolevat kokkulepet kohaldatakse ühelt poolt nende territooriumide suhtes, kus kohaldatakse Euroopa Ühenduse asutamislepingut, nimetatud asutamislepingus sätestatud tingimustel, ja teiselt poolt Bosnia ja Hertsegoviina territooriumi suhtes.

Artikkel 10

Käesolev leping jõustub kuupäeval, mil diplomaatiliste kanalite kaudu saadakse kätte lepinguosaliste viimane kirjalik teade lepingu jõustumiseks vajalike menetluste lõpetamise kohta.

Artikkel 11

1. Käesolev leping on koostatud kahes eksemplaris eesti, hispaania, hollandi, inglise, itaalia, kreeka, leedu, läti, poola, portugali, prantsuse, rootsi, saksa, slovaki, sloveeni, soome, taani, tšehhi ja ungari keeles ning Bosnia ja Hertsegoviina ametlikes keeltes.

2. Pärast seda, kui Euroopa Liidu institutsioonid kohustuvad avaldama Euroopa Liidu Teatajas kõik ametlikud dokumendid malta keeles, koostatakse leping kahes eksemplaris ka malta keeles.

3. Kõikides keeltes tekstid on võrdselt autentsed.

Hecho en Bruselas, el veintidós de noviembre del dos mil cuatro.

V Bruselu dne dvacátého druhého listopadu dva tisíce čtyři.

Udfærdiget i Bruxelles den toogtyvende november to tusind og fire.

Geschehen zu Brüssel am zweiundzwanzigsten November zweitausendundvier.

Kahe tuhande neljanda aasta novembrikuu kahekümne teisel päeval Brüsselis.

Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.

Done at Brussels on the twenty-second day of November in the year two thousand and four.

Fait à Bruxelles, le vingt-deux novembre deux mille quatre.

Fatto a Bruxelles, addi' ventidue novembre duemilaquattro.

Briselē, divi tūkstoši ceturtā gada divdesmit otrajā novembrī.

Priimta du tūkstančiai ketvirtų metų lapkričio dvidešimt antrą dieną Briuselyje.

Kelt Brüsszelben, a kétezer-negyedik év november havának huszonkettedik napján.

Magħmul fi Brussel fit-tieni u għoxrin jum ta' Novembru tas-sena elfejn u erbgħa.

Gedaan te Brussel, de tweeëntwintigste november tweeduizendvier.

Sporządzono w Brukseli dnia dwudziestego drugiego listopada roku dwutysięcznego czwartego.

Feito em Bruxelas, em vinte e dois de Novembro de dois mil e quatro.

V Bruseli dvadsiatehodruhého novembra dvetisícštyri.

V Bruslju, dvaindvajsetega novembra leta dva tisoč štiri.

Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.

Som skedde i Bryssel den tjugoandra november tjugohundrafyra.

Sastavljeno u Briselu, dana 22.11.2004.

Sačinjeno u Briselu, dana 22.11.2004.

Састављено у Бриселу, дана 22.11.2004.